OpenLLM-France/wikimedia huggingface dataset:
# Closca (fruit)

La closca o pell de cítrics és un ingredient emprat en moltes receptes, sobretot de rebosteria, per a afegir sabor. Es prepara raspant o tallant la colorida pell exterior de cítrics, tals com el llimó, la taronja, la toronja i la llima.
En termes d'anatomia vegetal, s'obté de l'epicarpi del fruit, que juntament amb l'escorça blanca adjacent (mesocarpi) forma la seua pell. En el cas de la closca de taronja, la colorida pell exterior es denomina flavedo i correspon a l'exocarpio; immediatament per sota es troba l'albedo que seria el mesocarpi. Les quantitats d'una i una altra capa varien d'un cítric a un altre, i pot ser ajustada per la forma en la qual es preparen. La closca pot usar-se fresca, seca, caramelizada o adobada en sal.

## Preparació

Per a retirar la pell d'una fruita de manera que puga emprar-se en la cuina, pot usar-se un galzador, una ratlladora, un pelador de verdura, un ganivet mondador o fins i tot un raspall per a gratar-la o tallar-la. Alternativament, la pell pot tallar-se, rebutjant-se l'excés d'escorça blanca, que és amarga i, per tant, ha d'evitar-se, excepte en el cas que es desitge confitar la pell, en aquest cas es deixa sencera.

## Ús

La closca de cítric sol usar-se per a donar sabor a diferents pastissos i dolços, així com per a preparar melmelades, chutneys, salses, sorbets i fins i tot amanides. També s'empra en plats salats, com és el cas de molts plats d'arròs o receptes com l'ossobuco alla milanese.
S'usa en còctels no solament pel seu sabor, sinó pel seu color, per a adornar. En aquest cas, sovint es talla en una llarga espiral anomenada twist. Alguns còctels que porten un twist són el Dry Martini i l'Horse's Neck. Per a un sabor i aroma òptims, com en el cas del ponche calent, la closca es talla de la fruita amb un ganivet en el moment de servir-se.
La closca de mandarina seca és una espècia bàsica en la cuina xinesa. S'usa en sopes i plats salats tals com les orelles de mar al vapor.

## Usos comercials

L'epicarpi és la font dels olis essencials cítrics (oli de taronja, oli de llimó, etcètera), que són importants saborizantes. L'oli essencial de llimó és el principal saborizante de les gominolas de llimó.

## Enllaços externs

* Ús de la closca cítrica (anglès)
# 1420

El 1420 (MCDXX) fou un any de traspàs començat en dilluns del calendari julià.

## Esdeveniments
### Resta del món

* Es descobreix l'Arxipèlag de Madeira.
* Comença la construcció del Temple Celestial, a la Ciutat Prohibida de Pequín.

## Naixements

Països Catalans
Resta del món
* Tomàs de Torquemada, inquisidor.

## Necrològiques

Països Catalans
Resta del món
# Casa Senyorial de Mencendarbe

La Casa Senyorial de Mencendarbe també conegut com a Mencendorf és una casa senyorial a la històrica regió de Semigàlia, al Municipi de Baldone de Letònia.

## Referències

* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia
# Elena Salvador Irigoyen

Elena Salvador Irigoyen (Madrid, 1868- 12 de novembre 1964) va ser una actriu espanyola.

## Biografia

Una de les principals exponents de l'escena espanyola en el primer terç del segle xx, en la dècada de 1900 entra a formar part de la llavors principal companyia teatral d'Espanya: La de María Guerrero i Fernando Díaz de Mendoza. Amb ells estrena obres dels més destacats dramaturgs del moment, com Jacinto Benavente (La princesa Bebé, 1906; Campo de armiño, 1916; La vestal de Occidente, 1919), els germans Álvarez Quintero (El genio alegre, 1907), Ángel Guimerà (La araña, 1908); Eduard Marquina i Angulo (Las hijas del Cid, 1908; El retablo de Agrellano, 1913), Manuel Linares Rivas (Añoranzas ,1906; La fuente amarga, 1910), Francisco Villaespesa (El alcázar de las perlas, 1911) o Benito Pérez Galdós (Alceste, 1914).
Dotada també de dots per a la comèdia, en 1910 va estrenar la famosa sarsuela La corte de Faraón.
Amb posterioritat a la Guerra civil espanyola, va intervenir en l'estrena de Historia de una escalera (1949), d'Antonio Buero Vallejo.
Quant a la seva carrera cinematogràfica, va debutar en 1926 amb Cabrita que tira al monte (1926) i un any després formava part del repartiment de La chica del gato i el 1946 va actuar a la pel·lícula argentina, Un beso en la nuca dirigida per Luis Mottura.
Casada amb l'actor i director José Riquelme, mort el 1905, ambdós foren pares de l'actor Antonio Riquelme.

## Referències

* ↑ José García-Riquelme y Venero al web de la RAH, indica la data de defunció
* ↑ Crítica del estreno de La princesa Bebé al Diari ABC d'1 d'abril de 1906. Vist el 27 de març de 2011
* ↑ Estreno de El genio alegre en el Español. Vist el 27 de març de 2011
* ↑ «Notas teatrales». Diari ABC, 16-04-1908. [Consulta: 30 maig 2011].
* ↑ Crítica del estreno de Alceste al Diari ABC de 22 d'abril de 1914. Vist el 27 de març de 2011
* ↑ Doña Elena Salvador, superviviente del estreno de La corte de Faraón, Diari ABC, 25 d'octubre de 1975. Vist el 27 de març de 2011
# Platja de l'Argilera

La platja de l'Argilera és una platja semiurbana del municipi de Llançà (Alt Empordà) situada en un entorn urbanitzat, entre la platja d'en Jordi i la punta d'en Gasparó. Orientada a nord-est, té una longitud de 44 m i una amplada mitjana de 14 m, de graves i còdols, i un pendent d'entrada a l'aigua moderat. S'hi accedeix pel camí de ronda. Seguint aquest camí en direcció nordAl costat nord de la platja
Al nord de la platja hi ha una zona d'estada, amb unes cadires de formigó, que actúa de mirador davant del mar. Al sud de la platja hi ha el bunker Argilera, construït durant la Segona Guerra Mundial per la defensa d'un possible atac del aliats.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i Dunes de Catalunya». @sigte_udg.
* ↑ «Platja de l'Argilera». Ajuntament de Llançà.
* ↑ «Projecte d'adequació de la zona d'estada de l'Aguilera i camí de vianants des de l'Argilera fins a la platja de Grifeu - Llançà». Martirià Figueras, 01-06-2006.
* ↑ «Bunker Argilera». Ajuntament de Llançà.
# 1488
## Esdeveniments

Països Catalans
Resta del món
* Anna de Bretanya esdevé duquessa de Bretanya.
* El navegant portuguès Bartolomeu Dias és el primer europeu a sobrepassar el Cap de Bona Esperança.
* Jaume IV esdevé rei d'Escòcia.

## Naixements

Països Catalans
* Lluís de Cardona i Enríquez, 51è president de la Generalitat de Catalunya.
Resta del món
* Fernando Colón a Còrdova.

## Necrològiques

Països Catalans
* Joan Maurici de Ribes, 32è president de la Generalitat de Catalunya.
Resta del món
* 11 de juny, Jaume III d'Escòcia.
# Casa Senyorial de Zemite

La Casa Senyorial de Zemīte (en letó: Zemītes muižas pils) és una mansió a la històrica regió de Semigàlia, a la parròquia de Zemīte del municipi de Kandava de Letònia.
La mansió va ser construïda en l'estil Biedermeier una de les formes de construcció de l'època. Més tard, al segle xix, es va edificar una torre quadrada neorenaixentista de forma addicional. L'estructura va patir un incendi el 1905 i poc després va ser restaurada. Tot seguit, va tenir un nou incendi l'any 1931 i una vegada més va ser restaurada. En conseqüència, la decoració interior original de l'edifici no ha sobreviscut. Allotja l'escola primària Zemite.

## Referències

* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia
# Platja del Senyor Ramon

La platja del Senyor Ramon és una platja natural del municipi de Santa Cristina d'Aro (Baix Empordà), situada a la cala del Senyor Ramon, en un entorn gairebé totalment verge, en un tram de costa format per penya-segats i caletes, entre Tossa de Mar i Sant Feliu de Guíxols. La cala està delimitada, al nord, pels esculls de Canyet, un grup d'illots que s'endinsen en el mar units per uns curiosos ponts de pedra i que la separen de la platja de Canyet. Al sud hi ha, separada per unes roques, la petita cala de Concagats, i, al darrere d'aquesta, la platja de Vallpresona. No disposa de cap tipus de servei. S'hi practica el nudisme. Orientada a l'est-sud-est, la platja té una longitud de 336 m i una amplada mitjana de 21 m, formada per sorra gruixuda, grava i còdols. El pendent d'entrada a l'aigua és molt fort i el fons sorrenc. S'hi accedeix per una pista que travessa una propietat privada, que salva el gran desnivell des de la carretera GI-682 fins a la platja.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent.

## Referències

* 1 2 «Platja del Senyor Ramon». Agència Catalana de l'Aigua.
* 1 2 «Platja del Senyor Ramon». Agència Catalana de Turisme.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ Crestas, Pako. Les platges de la Costa Brava de Blanes a Palamós. Valls: Cossetània, juny 2011, p. 102-103. ISBN 978-84-9791-895-4.
# Mongeta confit

La varietat mongeta confit de nom científic Phaseolus vulgaris L., d'origen andí, es caracteritza per les seves llavors blanques, arrodonides i de mida gran, que queden incloses dins de la classe comercial Marrow. Presenta creixement determinat i les flors són completament blanques. Les beines són de mida petita i de color verd. Les produccions són baixes, però acceptables tenint en compte que es tracta d'una varietat de mata baixa. Des del punt de vista sensorial, Confit es caracteritza per una baixa farinositat i sabor lleugerament més intens que la varietat Ganxet. La percepció i la rugositat de la pell presenten valors mitjans. La cocció de la varietat Confit és molt ràpida, una mica més d'una hora. Aquest temps de cocció és molt menor que el d'altres varietats, les quals poden arribar a un temps de cocció superior a les 2 hores. Respecte a la integritat del gra després de la cocció, Confit presenta valors d'esberlat molt elevats, amb un 80% de grans esberlats de mitjana. Està inclosa en el Catàleg de les varietats locals d'interès agrari de Catalunya amb el número d'inscripció CAT005CVL

## Característiques agronòmiques

La varietat tradicional confit té unes produccions al voltant dels 700 kg/ha; són produccions baixes, sobretot si ho comparem amb altres varietats tradicionals de mongeta, però s'ha de tenir en compte que aquesta varietat presenta creixement determinat (mata baixa) i, per tant, és normal que tingui una producció menor. Respecte a la precocitat, es tracta d'una varietat primerenca, amb una mitjana de 41 dies transcorreguts des de la sembra fins al moment en què el 50% de les plantes d'un cultiu estan en floració. La mongeta confit es sembra aproximadament a mitjan juliol i es recull a principis de novembre. Aquestes dates són orientatives i poden variar en funció de les condicions ambientals.

## Referències

* ↑ «Fitxa descriptiva de la varietat. Catàleg de varietats locals d'interès agrari de Catalunya». Departament d'Agricultura, Ramaderia, Pesca i Alimentació. Arxivat de l'original el 24 de juliol 2015. [Consulta: 24 juliol 2015].
# 1036
## Esdeveniments
### Països Catalans

* Ermessenda de Montsoriu i Sicardis de Montsoriu es reparteixen l'herència familiar després de la mort sense descendència del seu germà i hereu, Arbert de Montsoriu.

### Món

* 5 de maig - Kioto, Japó: a la mort del seu pare Go-Ichijō, Go-Suzaku esdevé el 69è emperador del Japó.
* 13 de juny - Egipte: a la mort del seu pare per l'epidèmia de pesta que assola el país, puja al tron del califat Al-Mustànsir, sota la regència de la seva mare.
* 22 d'agost: Matrimoni de Ramir I d'Aragó amb Gisberga, filla del comte Bernat Roger de Bigorra.Roma: el Papa Benet IX és expulsat de la ciutat per primera vegada, retornant al cap de poc gràcies a l'ajuda de Conrad II.
* 10 de novembre - Magúncia, Sacre Imperi: es consagra la catedral, sota l'auspici de Conrad II i sent-ne arquebisbe, Bard de Magúncia.
* Auge del principat de Kíev amb l'ascensió al tron de Iaroslav I, en solitari, a causa de la mort del seu germà Mstislav.
* Apareix per primer cop el Sermó de la Flor a la literatura budista.

## Naixements

* Anselm de Lucca, bisbe italià. (m.1086)
* Sigelgaita de Salern, princesa longobarda. (m.1090)

## Defuncions
### Països Catalans

* Lleida: Hixam III, darrer califa Omeia de Còrdova. (n.c. 974/975)

### Món

* gener: Emilia de Gaeta, duquessa de Gaeta.
* 15 de maig: Go-Ichijō, 68è emperador del Japó. (n. 1008)
* 12 de juny: Tedald, bisbe d'Arezzo. (n.c.990)
* 13 de juny: Adh-Dhàhir, 7è califa fatimita. (n. 1005)
* Nàpols: Sergi IV de Nàpols, duc de Nàpols.
* Ghazni: Abu-Nasr Mansur, matemàtic persa. (n.970)
* Alfred Aetheling, noble anglès.
* Svein Knutsson, fill de Canut el Gran.
# Casa Senyorial de Drabesi

La Casa Senyorial de Drabeši (en letó: Drabešu muižas pils) és una mansió a la regió històrica de Vidzeme, al Municipi d'Amata del nord de Letònia.

## Història

El nom de lloc Drabeši es deriva del cognom Drobisz d'un oficial polonès, propietari de la mansió a començaments del segle xvii. Des de 1794 la finca va pertànyer a la família Blackenhagen.
La mansió actual va ser construïda en estil clàssic durant el primer quart del segle xix -al voltant de 1820 -. Va patir danys per un incendi greu durant la revolució russa de 1905, però va ser reparada abans de la Primera Guerra Mundial. Després de les reformes agràries de la dècada de 1920, l'edifici va esdevenir una escola primària. El poeta Aleksandrs Čaks va treballar allà com a professor i administrador des de 1925 a 1927.

## Referències

* ↑ Zarāns, 2006, p. 193.

## Bibliografia

* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia
# 1045

El 1045 (MXLV) fou un any comú començat en dimarts del calendari julià.

## Esdeveniments
### Països Catalans

* Els comtats de Sobrarb i Ribagorça s'incorporen al Regne d'Aragó.

### Resta del món

* L'Imperi Romà d'Orient conquereix Armènia.
* Invenció a la Xina de la impremta de tipus mòbils
* 5 de maig, Roma: Comença al pontificat de Papa Gregori VI, només va durar fins al 20 de desembre de 1046, ja que Enric III, valent-se dels privilegis que li atribuïen el Privilegium Othonis, el va obligar a abdicar i va ser desterrat a Colònia.

## Naixements

* Rodrigo Díaz de Vivar, conegut com el Cid Campeador, noble castellà (m. 1099).
# Casa Senyorial de Zvārtava

La Casa Senyorial de Zvārtava (en letó: Zvārtavas muižas pils; en alemany: Adsel-Schwartzhof) es troba a la regió històrica de Vidzeme, al municipi d'Ape del nord de Letònia. Va ser construïda el 1881 en estil Tudor.

## Referències

* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia
# Enric Bargés i Pombo

Enric Bargés i Pombo (Barcelona, 11 de juliol de 1842 — Madrid, 1906) fou un militar català, senador del regne i Capità general de Catalunya durant el regnat d'Alfons XIII.
Va estudiar a l'Escola Pia de Sant Antoni, i en acabar els estudis marxà a l'Acadèmia General Militar. Va combatre a la Guerra d'Àfrica i a la Tercera Guerra Carlina. i en 1878 va combatre a Cuba. En 1887 va ascendir a tinent general i mercè a això fou nomenat capità general de la IX Regió Militar (Granada) en 1891. En 1898-1899 fou Capità general de les Illes Canàries i el 1901-1902 fou Capità general de Catalunya. Durant el seu mandat va declarar l'estat de guerra a tota la província de Barcelona per reprimir la vaga general de 1902.
També fou escollit senador per la província de Còrdova en la legislatura 1898-1899 i per les Illes Canàries en 1901-1902.

## Referències

* ↑ «Naixements. 1842. Registres. Llibre 3 (Núms. 1 Al 936). Registre núm.122». Arxiu Municipal Contemporani de Barcelona, 11-07-1842. [Consulta: 22 agost 2020].
* ↑ Enric Bargés i Pombo al web dels escolapis
* ↑ «Enric Bargés i Pombo». Gran Enciclopèdia Catalana. Barcelona: Grup Enciclopèdia Catalana.
* ↑ Protesta de Baraguá a granma.cu
* ↑ Llista de Capitans generals de Canàries
* ↑ Algunas noticias sobre el barrio chino durante la huelga general de 1902.
* ↑ BARGES Y POMBO, ENRIQUE, fitxa del Senat
# Ramona Gurnés i Costa

Ramona Gurnés i Costa (Llagostera, Gironès, 17 de novembre 1914 - 20 de novembre de 2009) fou una infermera diplomada, i col·legiada del Col·legi Oficial d'Infermeres i Infermers de Barcelona.
Va començar a estudiar Comerç, però la vocació i el fet que dues germanes, Carmen i Teresa, fossin infermeres, va fer que acabés estudiant infermeria.
En 17 de novembre de 1936 va superar l'examen d'Infermeria i es va col·legiar al Col·legi d'Infermeres Oficials de Catalunya, títol 173-1936, amb el número de col·legiada 421.
Durant la guerra civil espanyola va estar treballant com a infermera en cap a la Clínica del Remei de Barcelona. Vivia a la Clínica i vetllava perquè tot funcionés, ocupant els llocs on més es necessitava. Va treballar d'instrumentista amb Josep Trueta, cirurgià i director de la clínica.
Un cop acabada la guerra no va poder continuar exercint, fins al 1940 any en què va superar la revàlida per convalidar el títol d'infermeria.
En la posguerra va estar treballant en un taller de fabricació de nines, i com a ajudant d'una llevadora, fins que el 1965 es va incorporar com a infermera a l'ambulatori del carrer Manso de Barcelona fins a la seva jubilació l'any 1979.

## Referències

* ↑ «Enfermeras de guerra», 10-03-2022. [Consulta: 10 març 2022].
* ↑ «Las enfermeras catalanas en la guerra civil española», 10-03-2022. [Consulta: 10 març 2022].
# Moviment Caledonià Francès

El Moviment Caledonià Francès (MCF) és un partit polític antiindependentista de Nova Caledònia, fundat el 2008 per Guy George, antic secretari local del Front Nacional local, del que n'és una escissió.

## Posició del partit

L'objectiu del nou partit és continuar amb la lluita per mantenir la Caledònia francesa i el reagrupament de tots els partits no independentistes del territori en el context de les divisions en el camp no independentista abans de les eleccions provincials de Nova Caledònia de 2009.
El congrés fundacional del partit es va celebrar el 29 d'agost de 2008 al Surf Novotel de Nouméa. Guy George fou escollit copresident juntament amb Patrick Argiriou, arribat en els últims anys a Nova Caledònia i, per tant, exclòs del dret al vot per la congelació del cens elector, del que el partit n'és totalment contrari.

## Resultats electorals

Dels cinc electes del Front Nacional que tenia a l'Assemblea de la Província del Sud, només dos es van unir al MCF: Guy George i Marie-Josée Gomez, que també foren els dos únics electes del nou partit al Congrés de Nova Caledònia. Va lluitar per la federació de totes les forces anti-independentistes i presentà a la Cambra un acord marc de majoria per a 2007 dels dos principals partits Reagrupament-UMP i Avenir ensemble. Però aquest darrer va patir una divisió interna el 2008 entre els partidaris de Harold Martin i Philippe Gomès, que provocarà l'aparició de Calédonie ensemble.
A les eleccions provincials de Nova Caledònia de 2009 es presentà en coalició amb Avenir ensemble i la seva única candidata, Marie-Josée Gomez, no fou escollida.

## Referències

* ↑ PDFH. Lepot, « Guy George va créer son propre parti politique », Les Nouvelles Calédoniennes, 19/07/2008
* ↑ H. Lepot, « Le Mouvement calédonien français veut regrouper les loyalistes », Les Nouvelles Calédoniennes, 01/09/2008
# Convicció

Una convicció és una creença que es té com a veritable encara que les proves de la seva veritat no siguin compartides per altres. Pot ser un axioma o proposició que es dona com a òbvia, sense necessitat de demostració o una creença fonamentada (encara que no empíricament) en valors o sentiments (i per tant no falsable). Les conviccions estructuren la ment i la percepció de la realitat i resulten molt difícils de modificar, ja que sorgeixen d'experiències viscudes o prejudicis inconscients i, per tant, la simple demostració racional de la seva falsedat o no aplicabilitat no acostuma a fer-les desaparèixer.
# Colúria

La colúria és la presència de bilirrubina en l'orina. La colúria és un signe comú de les malalties del fetge, com l'hepatitis i la cirrosi. Pot ser descrit com una orina fosca o de color marró, sovint és referit com de color de Coca-Cola. La colúria generalment es manifesta quan la bilirubina en sèrum és major d'1,5 mg/dL. La presència de colúria és un signe útil per distingir si algú que es presenta amb icterícia té una malaltia del fetge (hiperbilirrubinèmia directa) o una hemòlisi (hiperbilirrubinèmia indirecta). En el primer cas, els pacients tenen una colúria a causa de l'excés de bilirubina conjugada ("directa") en la sang, que s'elimina pels ronyons. L'hemòlisi, per contra, es caracteritza per bilirubina no conjugada ("indirecta") que s'uneix a l'albúmina i, per tant, no s'elimina en l'orina.

## Referències

* ↑ "Choluria"
# 1062

El 1062 (MLXII) fou un any comú iniciat en dimarts pertanyent a l'edat mitjana.

## Esdeveniments

* Fundació de Marràqueix
* Càpua cau en mans normandes

## Naixements

* Adelaida de Vermandois, comtessa de Vermadois (m.1120/1124).
# Casa Senyorial de Juzefinova

La Casa Senyorial de Juzefinova (en letó: Juzefinovas muiža) es troba a la regió històrica de Latgàlia, al municipi de Preiļi de l'est de Letònia. La construcción de l'edifici va començar el 1860 i es va acabar el 1863. Fins al 1922 la propietat pertanyia a la família Mohl. Entre els anys 1922 i 2003 va allotjar l'escola primària Ārdava.

## Referències

* ↑ Zarāns, 2006, p. 288.
* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia
# Cometa Tempel-Tuttle

55P/Tempel-Tuttle, comunament conegut com el cometa Tempel-Tuttle, va ser descobert per Ernst Tempel de manera independent el 19 de desembre de l'any 1865, novament vist per Horace Parnell Tuttle el gener de 1866. És el cos estel·lar pare de la pluja de meteors Leònids. En 1699, van ser observades per Gottfried Kirch però no van ser reconegudes com un cometa periòdic fins als descobriments de Tempel i Tuttle durant el periheli de 1866.
L'òrbita del 55P/Tempel-Tuttle interseca precisament a la de la Terra i, per tant, el material expulsat del cometa durant el periheli es troba amb la Terra que en transcórrer el temps intercepta les restes del material els quals es consumeixen abans de caure a terra. Aquesta coincidència implica que el material del cometa continua dens quan es troba amb la Terra, i com a resultat obtenim aquest fenomen de pluja d'estels en un cicle de 33 anys.

## Referències

* 1 2 3 4 5 6 7 8 9 10 11 12 «JPL Small-Body Database». [Consulta: 12 novembre 2023].
* ↑ C & MS: 55P/Tempel-Tuttle

## Enllaços externs

* Gary W. Kronk's Cometography
# 1093

El 1093 (MXCIII) fou un any comú començat en dissabte del calendari julià.

## Esdeveniments

* Pau entre Egipte i Etiòpia
* Batalla d'Alnwick entre els escocesos i els anglesos.

## Necrològiques

* Malcolm III d'Escòcia
# Casa Senyorial de Vārkava

La Casa Senyorial de Vārkava (en letó: Vārkavas muižas pils) es troba a la regió històrica de Latgàlia, al municipi de Vārkava de l'est de Letònia.

## Referències

* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia